open-index/open-wikipedia-markdown huggingface dataset:
Kambrė mūšis (1918)

**Kambrė mūšis** buvo Šimto dienų puolimo metu Pirmajame pasauliniame kare vykęs mūšis, kuriame Pirmoji, Trečioji ir Ketvirtoji Britų armijos kovėsi prieš Vokietijos imperijos pajėgas. Mūšis vyko Kambrė mieste ir aplink jį 1918 m. spalio 8-10 d. Šiame mūšyje buvo panaudotos naujausios 1918 m. karinės taktikos, ypač tankai. Jų panaudojimas per labai trumpą laiką nulemdavo dideles pergales ir sumažino aukų skaičių.

## Mūšis

Mūšio metu, maždaug 6 400 metrų fronto ruožą saugojo trys Vokietijos pajėgų linijos, saugotos 20-osios *Landwehr*, 54-osios rezervo divizijos, bei ne daugiau kaip 150 pabūklų. Prastą vokiečių gynybą nulėmė Sąjungininkų puolimas Vakarų fronte, o konkrečiai šiame ruože – staigus kanadiečių korpuso priartėjimas. Korpusas ankstesnėmis dienomis užėmė daugybę stiprių gynybinių įtvirtinimų. Vokiečių gynėjai nebuvo pasiruošę „uraganiniam bombardavimui“ pasitelkiant 324 tankus, pėstininkus ir lėktuvus.

Spalio 8 d. Antroji Kanadiečių divizija įžengė į Kambrė ir sulaukė tik nedidelio pasipriešinimo. Vis dėlto jie staigiai pasistūmėjo į šiaurę, palikdami miestą užimti Trečiajai Kanadiečių divizijai, sekusiai iš paskos. Kai Trečioji divizija įžengė į miestą spalio 10 d., rado jį visiškai apleistą. Žuvo mažiau nei 20 aukų. Mūšio metu buvo sužeistas karo medikas Frederikas Bantingas, insulino atradėjas.

## Padariniai

Nors Kambrė užėmimas įvyko anksčiau nei planuota, vokiečių pasipriešinimas į šiaurę nuo miesto sustiprėjo, taip sulėtindamas Kanadiečių korpuso veržimąsi į priekį.

## Išnašos

## Literatūra

* 
* 
* 
* 

## Nuorodos
* The Battles of the Hindenburg Line ()
Raphael (dainininkas)

**Miguel Rafael Martos Sánchez**, žinomas kaip **Raphael** (g. 1943 m. gegužės 5 d. Linarese) – garsus ispanų dainininkas ir televizijos, kino bei teatro aktorius.

## Biografija

Miguel Rafael Martos Sánchez gimė 1943 m. gegužės 5 d. Linarese, Chaeno provincijoje (Ispanija). Kai jam buvo devyni mėnesiai, jo šeima persikėlė į Madridą, o būdamas trejų, jis pradėjo dainuoti. Po metų Raphael prisijungė prie vaikų choro. Sulaukęs 9-erių, Zalcburge (Austrija) vykusiame konkurse jis buvo pripažintas geriausiu vaikų atlikėju Europoje.

Kai jam buvo devyniolika, su daina „Llevan“ pelnė pagrindinį prizą garsiajame Benidorm tarptautiniame dainų festivalyje Ispanijoje. Raphael du kartus atstovavo Ispanijai „Eurovizijos“ konkurse – 1966 ir 1967 metais. 1966 m. konkurse, vykusiame Liuksemburge, Raphael atliko dainą „Yo soy aquél“, kuri užėmė septintą vietą, o 1967 m. „Eurovizijoje“ dainą „Hablemos del amor“, kuri užėmė šeštą vietą. Tai buvo pirmas kartas, kai Ispanija konkurse užėmė aukštą vietą.

Atlikėjas žinomas Europoje, Lotynų Amerikoje, JAV, Rusijoje bei Japonijoje.

1972 m. liepos 14 d. vedė žurnalistę ir rašytoją Natalia Figueroa. Pora turi tris vaikus: Jacobo, Alejandra ir Manuel.

## Nuorodos

* Oficiali svetainė

|-
Sąjungininkai (Pirmasis pasaulinis karas)

**[[I pasaulinis karas|Pirmojo pasaulinio karo]] sąjungininkai** – valstybės, kovojusios kare prieš Centrinių valstybių sąjungos nares. Sąjungininkų grupė susiformavo iš 1904–1907 m. sudarytos Antantės sąjungos, kuriai priklausė Britų imperija, Trečioji Prancūzijos Respublika ir Rusijos imperija.

1915 m. Italijos karalystė perėjo iš Centrinių valstybių sąjungos į Antantės pusę. Japonijos imperija taip pat tapo šios sąjungos nare, kai Vokietijos imperija atsisakė paklusti šios šalies reikalavimams nesiplėsti į Azijos teritorijas. Po Pranciškaus Ferdinando nužudymo Serbijos karalystė gavo Austrijos-Vengrijos ultimatumą, dėl jo pilno nevykdymo Serbija buvo užpulta. Kadangi ji buvo Rusijos imperijos sąjungininkė, ši taip pat prisijungė prie Antantės.

Kitos mažiau svarbios Sąjungininkų narės buvo Belgija, Graikijos karalystė, Juodkalnijos karalystė ir Rumunijos karalystė.

Vienintelės nevalstybinės Sąjungininkų narės, savanoriškai prisidėjusios prie jų, buvo lenkų, čekoslovakų (apginkluoti prancūzų, italų ir rusų) legionai, Hidžazo karalystė (apginkluota britų ir arabų) ir Armėnijos Demokratinė Respublika (kovojusi prieš Osmanų imperiją).

JAV paskelbė karą Vokietijos imperijai 1917 m., dėl to, kad ši atakavo laivus tarptautiniuose vandenyse ir buvo iššifruota Cimermano telegrama. Nepaisant to, JAV oficialiai kare dalyvavo kaip partnerė, o ne Sąjungininkų grupės narė. Kartu kare pradėjo dalyvauti ir Brazilija.

## Šaltiniai
Mark V

**Mark V** – patobulinta Mark IV sunkiojo tanko versija, 1917 m. sukurta brito Walter Gordon Wilson. Šis tankas buvo naudojamas Sąjungininkų I pasaulinio karo pradžioje.

Pirmasis mūšis, kuriame buvo naudojami šie tankai, buvo 1918 m. liepos 4 d. prasidėjęs Hamelio mūšis.

Vėliau britai šiuos tankus teikė Rusijos imperijai. Šie tankai buvo naudojami Raudonosios armijos per Rusijos pilietinį karą bei 1921 m. Rusijos imperijos įsiveržime į Gruziją.

Paskutinis žinomas Mark V tankų panaudojimas buvo 1941 m. Rusijos imperijos Talino gynyboje nuo Vokietijos.
Šlaitinis juodvabalis

**Šlaitinis juodvabalis** (*Melanimon tibiale*) – juodvabalių (*Tenebrionidae*) šeimos vabalų rūšis. Kūnas 3 – 4 mm juodas, kiek žvilgantis, viršutinė pusė tankiai ir rupiai taškuota. Priešnugarėlė tokio pat pločio kaip antsparniai. Antsparniai su neryškiai vingiuotais išilginiais iškilimais ir stambiomis skersinėmis raukšlėmis. Antenos trumpos, nesiekiančios priešnugarėlės vidurio, su trinare buožele. Akys perskirtos į dvi dalis.

Aptinkamas sausose smėlėtose dirvose, po akmenimis, tarp augalų.

Lietuvoje neretas.
Stanislavas Konecpolskis

**Stanislavas Konecpolskis** (; 1591 m., Konecpolis – 1646 m. kovo 3 d., Brodai) – ATR Karūnos didysis etmonas (1632–1646 m.), Karūnos lauko etmonas (1618–1632 m.), Sandomiro vaivada (1625–1633 m.). Krokuvos kaštelionas (1633–1646 m.), Veliuno (nuo 1607 m.) ir Žarnovskio (nuo 1611 m.) seniūnas. Vienas iš stambiausių to meto pulko vadų.

## Biografija

Gimė Konecpolyje. Tėvas – Aleksandras Konecpolskis (1555–1609), Seradzo vaivada, motina – Ana Srožickaitė, Kameneco-Podolsko vaivados Stanislavo Srožickio dukra.

Jaunystėje dalyvavo Lenkijos-Lietuvos armijos žygyje į Maskvą, vadovaujant karalaičiui Vladislovui ir Lietuvos didžiajam etmonui Jonui Karoliui Chodkevičiui. Nuo 1616 metų – Karūnos lauko etmonas.

1620 metais Cecoros mūšyje Moldavijoje papuolė į nelaisvę turkams, iš kurios išsilaisvino 1623 metais.

Buvo paskirtas vadovauti kariam, išsidėsčiusiems Ukrainoje, dalyvavo slopinant kazokų ir valstiečių sukilimą. Patyrė keletą pralaimėjimų prieš Krymo totorius.

Po to kariavo su švedais. Dukart sumušė Gustavą Adolfą, prie Gomeršteino (1627 m.) ir Tšcianos (1629 m.). Buvo uolus karaliaus Vladislovo IV planų apie naują karą su Turkija rėmėjas.

## Šeima
Buvo vedęs tris kartus: 1615 m. Katariną Žolkievskaitę, Karūnos didžiojo etmono Stanislovo Žolkievskio dukrą, o po jos mirties gimdant (1619 m.) antrą kartą 1620 m. vedė Kristiną Liubomirskaitę (m. 1645), Sandomiro seniūno Sebastijano Liubomirskio dukterį, nuo vedybų turėjo vienintelį sūnų Akleksandrą. Po savo antros žmonos mirties 1646 m. už dviejų mėnesių vedė Sofiją Liudviką Opalinskaitę (m. 1657), Poznanės vaivados Petro Opalinskio dukterį.
* Sūnus – Aleksandras Konecpolskis (1620–1659) – užėmė keletą ATR pareigybių.

## Literatūra
* Иоаким Ерлич, «Latopisiec albo kroniczka różnych spraw i dziejów dawnych i teraźniejszych czasów, z wieku i życia mego na tym padole» 1620–1673

## Nuorodos

|-
Mariza Koch

**Mariza Koch** (; g. 1944 m. kovo 14 d. Atėnuose) – graikų liaudies muzikos dainininkė.

## Biografija

Mariza Koch gimė 1944 m. kovo 14 d. Atėnuose, graikės ir vokiečio šeimoje. Nuo mažens Mariza domėjosi Bizantijos ir Santorino regiono muzika, kur ji praleido didžiąją savo vaikystės dalį.

Muzikinę karjerą pradėjo 1971 m., išleidusi debiutinį albumą „Arabas (Αραμπάς)“. Albume susipina tradicinės graikų liaudies dainos su su neįprastais tradicinių ir šiuolaikinių elektroninių instrumentų ritmais.

1976 m. atlikėja „Eurovizijos“ dainų konkurse atliko kūrinį „Panagia Mou, Panagia Mou“, turintį politinę žinutę apie Kipro okupavimą. Daina, kuriai muziką sukūrė pati dainininkė, su 20 taškų užėmė 13 vietą.

## Nuorodos

* marizakoch.gr Oficiali svetainė  (graikų k.)

|-
Terminologija

**Terminologija** – mokslas, apimantis terminų kūrimo ir tvarkybos teoriją ir praktiką. Šiuolaikinė terminologija sprendžia teorinius ir praktinius sąvokų sisteminimo, įvardijimo, darninimo ir viešinimo klausimus. Terminologija vadinama pagrindine žinių visuomenės disciplina.

Terminologinės veiklos sritys:
* Sąvokų bei sąvokų ryšių nustatymas
* Sąvokų sistemų analizavimas bei modeliavimas, remiantis nustatytomis sąvokomis bei sąvokų ryšiais
* Sąvokų sistemų reprezentacijų nustatymas, remiantis sąvokų schemomis
* Sąvokų apibrėžimas
* Žymiklių (daugiausia terminų) viena ar daugiau kalbų priskyrimas kiekvienai sąvokai
* Terminologinių duomenų užrašymas ir pateikimas

## Šaltiniai

* Smetona, Antanas, Terminologijos paskaitų santrauka
Skunk Anansie

**Skunk Anansie** – britų Britpop grupė, susikūrusi 1994 metais Londone, Didžioji Britanijoje.

## Grupės sudėtis

;Dabartiniai narai
* Skin – vokalistė (1994–2001, 2009–dabar)
* Martin Kent – gitaristas (1994–2001, 2009–dabar)
* Richard Lewis – bosistas (1994–2001, 2009–dabar)
* Mark Richardson – būgnininkas (1995–2001, 2009–dabar)

;Buvę nariai
* Robbie France – būgnininkas (1994–1995)

## Diskografija

**Studijiniai albumai**

* *[[Paranoid & Sunburnt (Skunk Anansie albumas)|Paranoid & Sunburnt]]* (1995) (One little indian records)
* *[[Stoosh (Skunk Anansie albumas)|Stoosh]]* (1996) (One little indian records)
* *[[Postorgasmic Chill (Skunk Anansie albumas)|Postorgasmic Chill]]* (1999) (Virgin records)
* *[[Wonderlustre (Skunk Anansie albumas)|Wonderlustre]]* (2010) (V 2 records)
* *[[Black Traffic (Skunk Anansie albumas)|Black Traffic]]* (2012) (100% records)
* *[[Anarchytecture (Skunk Ananie albumas)|Anarchytecture]]* (2016) (Carosello records)

## Nuorodos

* Oficiali svetainė 
* Skunk Anansie last.fm svetainėje
* Skunk Anansie Discogs svetainėje
Marekas Sobieskis

**Marekas Sobieskis**, herbo „Janina“ savininkas (; 1549/1550]–1605) – ATR valstybinis, politinis ir karinis veikėjas. Jono Sobieskio ir Katažinos Gdešinskos sūnus, karaliaus Jono III senelis. Pareigybės: karaliaus dvariškis (1577 m.), Karūnos didysis vėliavininkas (nuo 1581 metų), Liublino kaštelionas (apie 1597 m.), Liublino vaivada (1598 m., galimai, nuo 1597 m.).

Žinomas savo kariniais nuopelnais, šiuo atžvilgiu naudojosi Stepono Batoro pasitikėjimu. Marekas Sobieskis buvo pasiuntiniu nuo Liublino vaivadijos į seimus 1592 ir 1596 metais.

## Šeima ir vaikai

Buvo vedęs 2 kartus.

* Pirmoji žmona – Jadvyga Snopkovska, Chelmo vaiskio Jokūbo Snopkovskio ir Anos Gerburt duktė. Santuoka truko tarp 1575–1579 metų. Vaikai :
** Jokūbas
** Sofija – Palenkės vaivados Jano Vodinskio žmona
** Aleksandra Mariana – Lietuvos didžiojo maršalkos Kristupo Viesiolovskio žmona
** Katažina – Lenčickio vaivados Stanislavo Radzejovskio žmona
** Grizelda – 1-mas vyras Dorpato vaivada Dažbog Karnkovskis, 2-ras vyras – Janas Rozdraževskis 
** Ana – vienuolė Gardine.
* Antroji žmona – Katažina Tenčinska (Belzo vaivados Andžejaus Tenčinskio (m. 1588 m.) dukra)
** Janas (m. 1627 m.).

## Išnašos

## Nuorodos
* Biografija 
* *Kasper Niesiecki. *Korona polska przy złotej wolności…- Lwów, 1743. t.4.- 822s. 

|-
Belgijos armijos kovos rikiuotė (1914 m.)

**Belgijos armijos kovos rikiuotė 1914 m. rugpjūčio pradžioje** – Belgijos armijos dalinių hierarchinė organizacija, pavaldumas ir kiekybinės charakteristikos (karių, karinės technikos ir pan. skaičius). 

## Istorinis fonas
Belgijos vyriausybė 1912 m. pradėjo didelę armijos reorganizaciją. Buvo suplanuota, kad visos armijos dydis bus 350 tūkst. karių:
* 150 000 karių – lauko daliniuose,
* 130 000 karių – įtvirtinimų įgulose,
* 70 000 karių – rezervas ir pagalbiniai daliniai. 
Tačiau ši reorganizacija nebuvo pabaigta, nes reorganizacijos pabaiga buvo numatyta 1926 m. Į lauko pajėgas buvo galima mobilizuoti tik 117 tūkst. karių. Kitose pajėgų kategorijose karių lygiai taip pat trūko.

## Armija
Kariuomenės vyriausiasis vadas buvo Belgijos karalius Albertas I, o generalinio štabo viršininkas – generolas leitenantas ševalje *de Selliers de Moranville*.

Be šių dalinių Antverpene, Lježe ir Namiūre buvo atskiros įgulos, kurios vadovavo ten buvusių divizijų vadai.

## Dalinių dydis
Kiekvieną diviziją sudarė:
* 3 mišrios brigados, kurias sudarė:
** 2 pėstininkų pulkai, kiekvienas sudarytas iš:
*** 3 batalionų,
** 1 artilerijos pulkas:
*** 3 baterijos (4 pabūklai),
* 1 kavalerijos pulkas,
* 1 artilerijos pulkas,
* paramos daliniai.
Kiekvienoje brigadoje vienas pulkas turėjo kulkosvaidžių kuopą (6 kulkosvaidžiai). 

Oficialiai divizijoje buvo:
* nuo 25,5 tūkst iki 32 tūkst. kareivių,
* 18 pėstininkų batalionų,
* kavalerijos pulkas,
* 18 kulkosvaidžių,
* 48 pabūklai. 
2-oji ir 6-oji divizijos turėjo po papildomą artilerijos pulką, tad jose buvo po 60 pabūklų. 

Kavalerijos divizijos sudėtis:
* 2 brigados, kiekvienoje:
** 2 kavalerijos pulkai,
* 3 raitosios artilerijos baterijos,
* 1 dviratininkų batalionas, 
* paramos daliniai. 
Kavalerijos divizijoje buvo viso 4500 karių ir 12 pabūklų. Ši divizija savo skaičiumi buvo lygi sustiprintai brigadai.

## Nuorodos
* Appendix 5: Order of battle of the Belgian Army in August 1914. In: History of the Great War: Military Operations, France and Belgium 1914, by J. E. Edmonds. Macmillan & Co., London, 1922.
Egiptiečiai

**Egiptiečiai** (, ) – Afrikos tauta, susidariusi dabartinėje Egipto valstybėje. >90 mln. gyvena pačiame Egipte, taip pat turi didelę diasporą kitose arabų šalyse (Saudo Arabijoje, Jungtiniuose Arabų Emyratuose, Jordanijoje, Libijoje ir kt.), Jungtinėse Amerikos Valstijose, Kanadoje, Australijoje, Europoje (Italijoje, Vokietijoje, Jungtinėje Karalystėje, Graikijoje, Nyderlanduose). Egiptiečių nacija susideda iš Egipto arabų bei atskiros etnoreliginės grupės koptų. Vartoja arabų kalbą (Egipto arabų tarmė). Tikintieji – musulmonai sunitai, dalis išpažįsta krikščionybę (koptų).

## Etnogenezė
Egiptiečių etnosas susiklostė iš arabų genčių, I-ajame tūkstantmetyje pr. m. e. pradėjusių keltis į Egipto teritoriją, bei senųjų krašto gyventojų – koptų, nubių, bedžų, berberų. Arabizacijos procesas vyko podraug su islamizacija ir baigėsi iš esmės XIV amžiuje. Šiuolaikinė nacija susiformavo XX a. viduryje. Tuo metu daug egiptiečių persikėlė į miestus.

Genetiškai dauguma dabartinių egiptiečių (tiek koptai, tiek musulmonai) yra senovės egiptiečių palikuonys.

## Etnografija
Tradicinį egiptiečių kostiumą sudaro plačios kelnės, parištos juosta su išsiuvinėtais kraštais, medvilniniai marškiniai, žiemą – sudeiris (apsiaustai be rankovių), kuftanas (apranga iki kelių su rankovėmis iš juostuoto šilko arba medvilnės), spalvoti apsiaustai, turbanas. Moterys vilki plačiomis kelnėmis, juostuota šilkine arba medvilnine medžiaga, surišta apie klubus, kvadratinius šalius, koftą, plačius šilkinius chalatus, tradiciškai dengiasi veidus. Būdingi gausūs papuošalai, auskarai nosyje (vedusių moterų). Valstiečiai (felachai) vilki galabėją (tuniką iš balto arba žydro audinio su ilgomis rankovėmis), su šlike ant galvos, avi atvirus batus; moterys vilki plačias juodas bliuzeles su laisvomis rankovėmis.

Pagrindiniai tradiciniai verslai: ariamoji žemdirbystė (javai, citrusiniai augalai, medvilnė), gyvulininkystė. Amatai: puodininkystė, kalyba, odos, aukso, sidabro ir bronzos gaminiai.

Miestuose namai paprastai atskirti į vyrų ir moterų dalis, neretai su vidiniais kiemais, dviarkėmis lodžijomis, arkinėmis galerijomis, ornamentuotomis mašrabijomis. Apatinis aukštas statomas iš plytų arba akmenų, viršutinis – iš akmenų ar taikant fachverkinę techniką.

Kultūra artimi kitiems arabams. Gausus muzikinis folkloras (grojama nėjumi, darbuka, simsimija, sagatu), garsėja epinėmis poemomis.


Zangaki. 0263. Chech arab.jpg|Egiptiečių senolis (XIX a. pab.)
Fellah women, Egypt.jpg|Felachų moterys (XIX a. pab. – XX a. pr.)
Flickr - schmuela - Fatima and her family.jpg|Felachų šeima
Monastery of Saint Bishoy monk with cross.jpg|Koptų vienuolis
Traditional music.jpg|Egiptiečių muzikantai


## Šaltiniai
António Calvário

**António Calvário da Paz** (g. 1938 m. spalio 17 d. Mozambike) – portugalų dainininkas ir aktorius.

## Biografija

Gimė Mozambike, imigrantų iš Portugalijos šeimoje. Būdamas 8-erių su tėvais persikėlė į Portimauną. Muzikos karjerą pradėjo 1957 m., pasirodęs per radiją. Atlikėjo populiarumas sparčiai augo: 1961 m. António pelnė Rei da Rádio apdovanojimą, o 1963-aisiais pasirodė didelės sėkmės sulaukusiame miuzikle „Chapéu Alto“.

1964 m. jis tapo pirmuoju festivalio „Festival RTP da Canção“ laureatu bei išrinktas Portugalijos atstovu 1964 m. „Eurovizijos“ dainų konkursui. Konkurse pasirodęs su daina „Oração“ (), António užėmė paskutinę vietą nesurinkęs nei vieno taško (kartu su Šveicarijos, Vokietijos ir Jugoslavijos atstovais).

Vėliau atlikėjas dar tris kartus bandė patekti į „Euroviziją“: 1965, 1966 bei 1968 metais, tačiau nelaimėjo. 1967 m. išleido debiutinį albumą „Canções de Natal“.

## Diskografija
* 1967, *Canções de Natal*
* 1973, *Regresso*
* 1984, *Saudade*
* 1993, *António Calvário*
* 1994, *O Melhor de António Calvário*
* 1994, *O Melhor dos Melhores*
* 1996, *Oração – Colecção Caravela*
* 1997, *Canto Avé-Maria*
* 2000, *Volta*
* 2003, *Clássicos da Renascença*
* 2008, *Vida*
* 2008, *O melhor de António Calvário*

## Nuorodos
* António Calvário IMDB svetainėje 

|-
Lorena Jelusić

**Lorena Jelusić** (g. 1995 m. gegužės 30 d. Požega) – kroatų dainininkė.

Tapo žinoma po pergalės Kroatijos atrankoje į 2005 m. vaikų „Euroviziją“. Nacionaliniame finale nugalėjusi devynis kandidatus, atlikėja išrinkta dalyvauti dainų konkurse, vykusiame Belgijos mieste Haselte.

Konkurse Lorena atliko dainą „Rock Baby“. Surinkusi 36 taškus, ji užėmė dvyliktą vietą. Per ketverius šalies dalyvavimo metus, šis rezultatas iki šiol yra prasčiausias.

Lorena yra Dino Jelusić, 2003 m. vaikų „Eurovizijos“ nugalėtojo, sesuo.

## Nuorodos
* Daina ''Rock Baby''

|-
Sympho-Nick

**„Sympho-Nick“** – ukrainiečių liaudies/pop muzikos grupė, kurią sudaro Sofija Kutsenko (g. 2001 m. rugpjūčio 27 d.), Marta Rak (g. 2002 m. vasario 16 d.) ir Amalia Krymskaja (g. 2002 m. rugsėjo 27 d.). Trio atstovaus Ukrainai 2014 m. vaikų „Eurovizijoje“, vyksiančioje Maltoje, su daina „Priyde vesna“ ().

## Diskografija

### Singlai
* 2014 – *Priyde vesna*

## Šaltiniai

|-
Pseudoophonus calceatus

***Pseudoophonus calceatus*** – žygių (*Carabidae*) šeimos vabalas. Kūnas 9–15 mm juodas. Kojos, antenos rudos. Antsparniai plaukais apaugę tik iš šonų ir apačios. Pliki antsparniai vienas ryškesnių šios rūšies skirtumų nuo kitų Europos *[[Pseudoophonus]]* genties rūšių – *[[Pseudoophonus griseus]]* ir gauruotojo vikriažygio (*Pseudoophonus rufipes*), kurių antsparniai apaugę smulkiais rudais ar gelsvais plaukeliais.

## Mityba
Suaugėliai ir lervos plėšrios, minta įvairiais vabzdžiais, smulkiais moliuskais ir kt. bestuburiais. Suaugėliai į savo mitybos racioną įtraukia ir augalų sėklas.

## Paplitimas
Gyvena sausose, saulės apšviestose pievose, stepėse, kopose. Aktyvūs naktimis.

Paplitęs visoje Eurazijoje iki pat Japonijos.
Two Tricky

**„Two Tricky“** – islandų popmuzikos duetas, gyvavęs 2000–2003 m.

Duetą sudaro Gunaras Olafsonas () ir Kristijanas Gislasonas (). Grupė atstovavo savo šaliai 2001 m. „Eurovizijos“ dainų konkurse su daina „Angel“. Nepaisant to, kad tarp „Eurovizijos“ gerbėjų buvo minima kaip mėgstamiausia tų metų konkurso daina bei teigiamų atsiliepimų iš žiuri, atlikėjų pasirodymas nebuvo sėkmingas – gavę tik tris taškus (vienas taškas iš Norvegijos iš du iš Danijos), kartu su Norvegijos atstovu užėmė paskutinę vietą.

Dueto narys Gunnar Ólafsson 2011 m. dar katą atstovavo Islandijai, šį kartą kaip grupės „Sigurjón’s Friends“ narys.

## Nuorodos
* Daina ''Angel''

|-
Lenkijos valstiečių partija

**Lenkijos valstiečių partija** (, *PSL*) – centristinė politinė partija, įkurta 1990 m. gegužės 5 d. Įeina į Europos liaudies partiją. Nuo 2007 iki 2015 m. LVP buvo valdančioje koalicijoje kartu su Piliečių platforma.

## Partijos siekiai
LVP politinė programa remiasi agrarizmo doktrina. Partija pasisako už valstybės intervencionizmą ekonomikoje, ypač žemės ūkyje bei lėtesnę privatizaciją. LVP palaikė Lenkijos įstojimą į Europos Sąjungą tik palankesnėmis sąlygomis.

Lenkijos valstiečių partija pasisako už nemokamą mokslą ir sveikatos apsaugą, galimybę laisvai prieiti prie LLR archyvų.

LVP pasisako prieš proporcinių mokesčių įvedimą, mirties bausmės atkūrimą, eutanazijos bei abortų legalizavimą bei homoseksualų santuokas. LVP nepalaiko profesionalios kariuomenės kūrimo, atsisakant šauktinių, idėjos bei lengvųjų narkotikų legalizavimo, nepritaria bažnyčios atskyrimui nuo valstybės bei pavietų likvidavimui.

## Rinkimų rezultatai
2007 m. Seimo rinkimuose LVP gavo 1,4 mln. (8,9 %) balsų ir turėjo 31 vietą parlamente. 2011 m. rinkimuose užėmė ketvirtąją vietą, surinkusi 8,36 % balsų ir šiuo metu turi 28 vietas Seime bei dvi vietas Senate. 2014 m. Europarlamento rinkimuose partija iškovojo keturis mandatus.  2015 m.  rinkimuose surinko 5,13 % balsų. Rinkimus laimėjus partijai Teisė ir Teisingumas, nepateko į  valdančiąją koaliciją.

Nuo 2005 m. partijai vadovavęs Valdemaras Pavliakas D. Tusko vyriausybėje 2007–2012 m. buvo vicepremjeras ir ekonomikos ministras. Šiuo metu partijai vadovauja Janušas Piechocinskis.

## Pastabos

## Šaltiniai

## Nuorodos
* Partijos oficiali svetainė
Simon Swig

**Simonas Svigas** (1862 m. Prienuose, Švenčionių rajonas, Rusijos imperija – 1939 m. liepos 30 d. Tauntone, Masačusetsas, JAV) – Lietuvos žydų kilmės JAV bankininkas, politikas, filantropas.

## Biografija

Gimė 1862 m. Prienuose, Švenčionių rajone. 1875 m. emigravo į JAV, greitai užsidirbo pakankamai pinigų, kad galėtų atsivežti ir savo tėvus. Įsidarbino banke ir pradėjo dalyvauti vietos politikoje. XX a. pradžioje tapo Bostono banko *Tremont Trust Company* viceprezidentu. Greitai tapo ir banko valdytoju.  1926 m. tapo banko *Tamiami Banking Company* vadovu. S. Svigas turėjo didelę įtaką Bostono bankų sistemoje, jis prisidėjo prie italų kilmės aferisto Charles Ponzi sulaikymo. Savo valdomuose bankuose pradėjo taikyti naują sistemą, kai už laikomus indėlius mokamos palūkanos, tačiau tuo metu ši sistema nepasiteisino ir jo bankų įtaka pradėjo mažėti. Taip pat būdamas tolerantišku jis į savo bankus priimdavo dirbti įvairių tautybių ir rasių darbuotojus, už tai Bostono bankininkų gildija buvo labai nepatenkinta ir įvairiai kenkė S. Svigo bankams, kol galiausiai šie priartėjo prie bankroto ribos. 

Šešias kadencijas buvo Tauntono miesto tarybos narys. Buvo miesto Respublikonų partijos iždininkas. Dviem kadencijoms išrinktas į Masačusetso valstijos tarybą. Tris kadencijas buvo Jungtinių Valstijų Atstovų rūmų narys. 1881 m. birželio 7 d. vedė Pearl Fannie Levy. Mirė 1939 m. liepos 30 d. Tauntone. 

## Nuorodos

* Biografija (ang.)  
* "Former Associate of Ponzi Opens New Bank: Simon Swig Has Gained Control of Tamiami Banking Co.--Backed by Capitalist"
* Ponzi: The Incredible True Story of the King of Financial Cons
* "Sees $1,200,000 Loss on Tremont Trust: Commissioner Allen Denies Conspiracy and Gives Reasons for Closing Bank"

## Literatūra

* Zuckoff, Mitchell (January 10, 2006). Ponzi's Scheme: The True Story of a Financial Legend. Random House. pp. 86–87. ISBN 0812968360.
Vroclavo gamtos mokslų universitetas

**Vroclavo gamtos mokslų universitetas** – valstybinė aukštoji mokykla Vroclave, Lenkijoje. Lenkijos aukštųjų mokyklų reitinge jis užima 32 vietą, tuo tarpu pasaulio reitinguose – 2761 (pagal pasaulinį *Webometrics Ranking of World Universities* 2013 m. reitingą).

Vroclavo gamtos mokslų universitetas susidarė atskirus 4 fakultetus iš Vroclavo ir Vroclavo technikos universitetų 1951 m. lapkričio 17 d., tuo metu jis buvo vadinamas Vroclavo aukštąja žemės ūkio mokykla (lenk. *Wyższa Szkoła Rolnicza we Wrocławiu*). Nuo 1972 m. jos pavadinimas buvo pakeistas į Vroclavo žemės ūkio akademiją (lenk. *Akademia Rolnicza we Wroclawiu*). Dabartinis pavadinimas universitetui buvo suteiktas 2006 m.

## Fakultetai
* Gyvūnų biologijos ir veislininkystės fakultetas
* Aplinkos inžinerijos ir geodezijos fakultetas
* Veterinarinės medicinos fakultetas
* Maisto mokslų fakultetas
* Gamtos mokslų ir technologijos fakultetas

## Rektoriai


Vaizdas:Wrocław-UP Wydział Biologii i Hodowli Zwierząt.jpg|Gyvūnų biologijos ir veislininkystės fakultetas
Vaizdas:Wrocław-UP Wydział Inz Ksztalt Srod i Geodez.jpg|Aplinkos inžinerijos ir geodezijos fakultetas
Vaizdas:Wrocław Uni Prz-Wydzial Medycyny kliniki.jpg|Veterinarinės medicinos fakulteto klinikos
Vaizdas:Wrocław-UP akademik Labirynt.jpg|Vienas iš universiteto bendrabučių (*Labirintas*)
Vaizdas:Wrocław Uni Prz-Wydzial Medycyny.jpg|Veterinarinės medicinos fakultetas


## Šaltiniai
Carlos Mendes

**Carlos Eduardo Teixeira Mendes** (g. 1947 m. gegužės 23 d. Lisabonoje) – portugalų dainininkas ir aktorius.

1963–1967 m. buvo grupės Sheiks narys. 1967 m. palikęs grupę, atlikėjas pradėjo solinę karjerą. Carlos du kartus dalyvavo „Eurovizijos“ dainų konkurse: 1968 m. su daina „Verão“ užėmė vienuoliktą vietą, o 1972 m. konkurse atlikęs kūrinį „A festa da vida“, liko septintas.

Kartu su Fernando Tordo ir Paulo de Carvalho 1975 m. įkūrė nepriklausomą įrašų kompaniją „Toma Lá Disco“.

Atlikėjas iki šiol aktyviai užsiima muzikine veikla, taip pat vaidino keliuose Portugalijos televizijos serialuose.

## Nuorodos
* Carlos Mendes svetainėje *[[Internet Movie Database]]*

|-
Senvagės dekoratyvinių skulptūrų skveras

**Senvagės dekoratyvinių skulptūrų skveras** – skulptūrų parkas Panevėžyje, Senvagėje.

## Skulptūros
* „Dainius“ (Juozas Genevičius, 1988 m.)
* „Šachmatininkas“ (Redas Diržys, 2003 m.)
* „Valdovai“ (Vytautas Tallat-Kelpša, 2009 m.)
* „Vėžys“ (perkeltas iš Panevėžio žydų kapinių, Alfridas Pajuodis)
* „Šaulys“ (Romanas Kazlauskas, 1989 m.)

## Šaltiniai

## Nuorodos
* Parko skulptūrų nuotraukos
Lúcia Moniz

**Ana Lúcia Pereira Moniz** (1976 m. rugsėjo 9 d. Lisabonoje) – portugalų dainininkė ir aktorė.

## Biografija

Lúcia Moniz gimė 1976 m. Lisabonoje, garsaus portugalų dirigento Carlos Alberto Moniz ir Maria do Amparo šeimoje. Ji turi jaunesnę seserį, aktorę Sara Moniz ir įbrolį. 1990–1991 m. mokėsi Santa Cecilia muzikos akademijoje. Vėliau atlikėja išvyko studijuoti į Eden Prairie aukštąją mokyklą Minesotoje (JAV).

1996 m. „Eurovizijos“ dainų konkurse su daina „O meu coração não tem cor“ atstovaudama Portugalijai užėmė 6 vietą. Nors tai buvo geriausias šalies rezultatas šiame konkurse, eurovizinė daina nesulaukė didelės sėkmės gimtojoje šalyje. Po dalyvavimo „Eurovizijoje“, Lúcia debiutavo kaip aktorė – vaidino teatre bei vietiniuose televizijos serialuose.

## Diskografija
* 1999: *Magnólia*
* 2002: *67*
* 2005: *Leva-me pra casa*
* 2011: *Fio de Luz*

## Nuorodos

* Daina ''O meu coração não tem cor''

|-
Marijampolės pieno konservai

**Marijampolės pieno konservai** – vienas didžiausių pieno perdirbėjų Lietuvoje, vienintelė konservuoto pieno gamintoja Baltijos regione. Bendrovė įsikūrusi Marijampolėje. 

## Istorija

1977 m. gruodžio 31 d. Marijampolėje pradėjo veikti Pieno konservų kombinatas - viena stambiausių ir moderniausių pieno perdirbimo įmonių ne tik Lietuvoje, bet ir Baltijos šalyse. 1981 m. palaipsniui prie kombinato buvo prijungtos Virbalio, Lukšių, Lazdijų, Jurbarko, Prienų ir Kalvarijos pieno perdirbimo įmonės, kurios vėliau tapo šio kombinato filialais. 

2001 m. rugpjūčio 16 d. visą AB „Marijampolės pieno konservai" turtą įsigijo UAB „Eksimeta", kuri gamybos procesą perdavė savo dukterinei įmonei – UAB „Marijampolės pieno konservai". Šiuo metu yra išsaugoti visi ankstesni gamybiniai pajėgumai bei aptarnaujantis personalas, tęsiama visos ankstesnės produkcijos gamyba. 

2007 m. užbaigtas cecho modernizavimas pagal projektą „Kondensuoto pieno technologinės įrangos atnaujinimas ir proceso valdymo įrangos modernizavimas“, kurio bendra vertė 8,6 mln. Cecho gamybinis pajėgumas - iki 4000 tonų produkcijos arba 10 mln. sąlyginių (400g) indelių per mėnesį.

## Nuorodos

* Tinklalapis
* Informacija apie įmonę
* Sugriautos Lietuvos darbininkai tikisi teisybės
* Marijampolės pieno konservų vertė sumenko iki 10 mln. litų
Amyras Chusrau

**Amyras Chusrau Delietis** (, ; 1253–1325 m.) – Indijos sufijus, muzikas, poetas, švietėjas. Priklausė Delio sufijų ordinui čišti, buvo Nizamudino Aulijos mokinys. Laikomas kavali muzikos stiliaus pradininku, ghazalio muzikos pradininku Indijoje.

Gimė Patijali vietovėje (šalia Etaho, dab. Utar Pradešas), tiurkų karininko iš karakitajų klano Amyro Saif ud Dino Machmūdo sūnus. Nuo vaikystės mokėsi poezijos skaitymo ir kūrybos. Po tėvo mirties persikėlė pas senelį į Delį. Ten įstojo į kariuomenę, vėliau tapo sultono rūmų poetu, į Chusrau dėmesį atkreipė būsimas Bengalijos sultonas Bughra Chanas. Amiras Chosrovas buvo jo, vėliau kitų valdovų rūmų poetu (pas Kikabadą, Džalaludiną Firuzą Khildži, Alaudiną Khildži, Ghijathą al-Diną Tugluką ir kt.). Rašė kronikas, skyrė valdovams giriamąsias eiles. Su valdovais lankėsi Bengalijoje, Multane.

Amyro Chusrau kūrybai buvo būdingas sufijų, iš Persijos kilęs stilius, pasižymintis žodžių žaismu, mįslėmis; rašė legendas, epus. Chusrau kūrė daugiausia persų ir urdu (hindavi) kalbomis, taip pat mokėjo arabų kalbą, sanskritą, parašė karo baladę pandžabietiškai. Žymiausias kūrinys – „Keturių dervišų pasakojimas“ (*Ghesseh-ye Chahār Darvīsh*). Jis laikomas muzikos instrumentų – tablos ir sitaro – kūrėju.

Kaip ir jo mokytojas Nizamudinas Aulija, Amyras Chusrau palaidotas Nizamudino mauzoliejuje Delyje.
Genovaitė Ramoškienė

**Genovaitė Šidagytė-Ramoškienė** (g. 1945 m. gegužės 12 d. Dičiūnai, Pasvalio rajonas) – Lietuvos irkluotoja.

## Biografija

Gimė 1945 m. gegužės 12 d. Daičiūnuose, Pasvalio rajone. 1965 m. tapo TSRS sporto meistre. 1966 m. baigė kūno kultūros institutą. 1988-2000 VU Kūno kultūros centro vyriausioji dėstytoja. 9 kartus Lietuvos vienvietės irklavimo čempionė (1965-68, 1970, 1974 - 2 k., 1975, 1977), 2 kartus Lietuvos spartakiadų vienvietės irklavimo varžybų laimėtoja (1974, 1978). 7 kartus TSRS irklavimo čempionė: vienvietės (1967, 1969, 1970, 1972, 1974, 1975), porinės dvivietės (1976), 5 kartus vicečempionė: porinių keturvietės (1965) ir dvivietės (1972, 1975, 1977), vienvietės (1973), TSRS čempionato vienvietės irklavimo bronzos medalininkė (1966). TSRS tautų spartakiados vienvietės irklavimo 1 vietos, dvivietės - 2 vietos laimėtoja (1975). 

Irkluodama vienvietę dukart tapo Europos čempione (1969 m. Klagenfurtas, Austrija; 1973 m. Maskva, TSRS), Europos čempionatų dukart bronzos (1967 m. Viši, Prancūzija; 1970 m. Tata, Vengrija), pasaulio čempionatų sidabro (1974 m. Liucerna, Šveicarija) ir bronzos (1975 m. Notingamas, Didžioji Britanija) medalių laimėtoja. 

1976 m. vasaros olimpinėse žaidynėse Monrealyje dvivietės irklavimo varžybose su Eleonora Kaminskaite) pelnė bronzos medalį. Pirmoji trenerė J. Aleksandravičienė (1962-66), E. Vaitkevičius (1966-77), E. Eisirotinskis (1975). Vilniaus miesto olimpiečių klubo narė (nuo 1991), pirmoji prezidentė (1991-96). Suteiktas KKSD aukso medalis Už nuopelnus Lietuvos sportui (2004), LTOK Olimpinė žvaigždė (2004), Vilniaus miesto savivaldybės 1 laipsnio medalis Už nuopelnus Vilniaus sportui (2004).

## Nuorodos

* Biografija
* Profilis www.sports-reference.com 

## Šaltiniai
Poznanės ekonomikos universitetas

**Poznanės ekonomikos universitetas** – valstybinis universitetas Poznanėje, Lenkijoje. Lenkijos aukštųjų mokyklų reitinguose jis užima 18 vietą, tuo tarpu pasaulio reitinguose – 2255 (pagal pasaulinį *Webometrics Ranking of World Universities* 2013 m. reitingą).

1926 m. Aukštąją prekybos mokyklą (lenk. *Wyższa Szkoła Handlowa*) Poznanėje įkūrė Prekybos rūmai. Tuo metu ji neturėjo jokių akademinių teisių. 1938 m. mokykla, pervadinta į Prekybos akademiją (lenk. *Akademia Handlowa*), jau turėjo teisę savo absolventams suteikti ekonomikos magistro laipsnį. Valstybine ši mokykla tapo 1950 m., tada jos pavadinimas buvo pakeistas į Aukštąją ekonomikos mokyklą (lenk. *Wyższa Szkoła Ekonomiczna*). 1974 m. gavo pavadinimą Poznanės ekonomikos akademija (lenk. *Akademia Ekonomiczna w Poznaniu*). Nuo 2008 m. spalio 23 d. jos oficialus pavadinimas – Poznanės ekonomikos universitetas.

## Fakultetai
* Ekonomikos fakultetas
* Tarptautinės ekonomikos fakultetas
* Informatikos ir elektroninės ekonomikos fakultetas
* Prekių mokslo fakultetas
* Verslo vadybos fakultetas

## Rektoriai


Vaizdas:Uniwersytet Ekonomiczny w Poznaniu - Collegium Altum 01.jpg|Collegium Altum
Vaizdas:Uniwersytet Ekonomiczny w Poznaniu - budynek B 01.jpg|B pastatas
Vaizdas:Uniwersytet Ekonomiczny w Poznaniu - budynek C 01.jpg|C pastatas
Vaizdas:Centrum Edukacyjne Uslug Elektronicznych UEK Poznan.jpg|Ekonominių paslaugų edukacinis centras (statybos)


## Šaltiniai
Sofija Tarasova

**Sofija Tarasova** (; g. 2001 m. kovo 31 d. Kijeve) – ukrainiečių dainininkė ir aktorė. 2013 metais Sofija atstovavo Ukrainai vaikų „Eurovizijos“ dainų konkurse su daina „We Are One“.

## Biografija

Sofija Tarasova gimė 2001 m. kovo 31 d. Ukrainos sostinėje Kijeve.

Sofija nuo ketverių metų mokosi Kijeve esančiame Vaikų meno akademijos muzikos skyriuje. Mergina turi daugybę gabumų: ji ne tik puikiai dainuoja, šoka, bet ir piešia. Sofija atliko pagrindinius vaidmenis miuzikluose „Sniego karalienė“, „Chunga-Changa“ ir kt.

2013 m. 6-ajame Tarptautiniame pop atlikėjų konkurse „New Wave Junior“ užėmė pirmą vietą. 2012 m. konkursuose „The Voice of Ukraine Junior“ ir 2013 m. „Eurovision Music Academy“ dainininkė pelnė prizines vietas.

2012 m. dalyvavo atrankoje į 2012 m. vaikų „Euroviziją“, tačiau su daina „Zhityeviy Pazl“ liko aštuntoje pozicijoje ir atstovauti šaliai negalėjo. Kitais metais, pabandžius dar kartą, jaunoji atlikėja užėmė pirmą vietą bei turėjo galimybę pasirodyti 2013 m. vaikų „Eurovizijos“ konkurse. Renginyje, vykusiame Kijeve 2013 m. lapkričio 30 d., Sofija su 121 tašku užėmė antrąją vietą, nusileidusi tik nugalėtojai Gaia Cauchi iš Maltos.

## Diskografija

### Singlai
* 2012: *Zhityeviy Pazl*
* 2013: *We Are One*
* 2013: *Zminyty Vse*
* 2013: *Bryunetki Krasche*
* 2014: *Ver' mne*
* 2014: *Happy End

== Nuorodos ==

* [https://www.youtube.com/watch?v=ottakpwZLrc Daina *We Are One'']

|-
Lina Kujalytė

**Lina Kujalytė** (g. 1977 m. kovo 26 d. Matuizose, Varėnos rajonas) – inžinierė, Lietuvos politinė bei visuomenės veikėja, Lietuvos žemės ūkio viceministrė.

## Biografija
Gimė 1977 m. kovo 26 d. mažame Matuizų miestelyje, Varėnos rajone. 1982 – 1992 m. mokėsi Matuizų pagrindinėje mokykloje. 1992 – 1996 m. baigė Varėnos „Ąžuolo“ vidurinę mokyklą. Akademinį kelią pradėjo 1996 – 2000 m. Lietuvos žemės ūkio universitete, Kaune (dabartinis Aleksandro Stulginskio universitetas) įgijo žemės ūkio inžinerijos bakalauro laipsnį, toliau tęsdama studijas 2000 – 2003 m. įgijo žemės ūkio mechanikos inžinerijos magistro laipsnį. Nuo 2004 m. dirbo Nacionalinėje mokėjimo agentūroje prie Lietuvos Respublikos žemės ūkio ministerijos, kurioje praėjo kelią nuo eilinės specialistės iki vieno iš Agentūros padalinių vedėjos ir departamento patarėjos. 2007 m. kandidatavo į Jonavos rajono savivaldybės tarybą. Nuo 2014 m. rugpjūčio 5 d. tapo LR žemės ūkio ministerijos viceministre.

## Politinė veikla
Domėdamasi politika ir Lietuvos politiniu gyvenimu, 2004 m. įstojo į Lietuvos socialdemokratų partiją (LSDP) ir iki šiol yra šios partijos narė. Nuolatos aktyviai dalyvauja partinėje veikloje. Vilniaus miesto skyriaus Fabijoniškių poskyrio Jeruzalės grupės pirmininkė bei Vilniaus miesto socialinių reikalų komisijos pirmininkė. Aktyviai dalyvauja LSDP Darbo, šeimos ir socialinių reikalų, Susisiekimo bei Žemės ūkio ir kaimo reikalų komitetuose. 2012 m. buvo Algirdo Butkevičiaus visuomeninė padėjėja.

## Nuorodos

* Biografija
* Leokadija Počikovska ir Lina Kujalytė pradeda dirbti žemės ūkio viceministrėmis
Skansenas (Vilnius)

**Skansenas** – Vilniaus miesto Šnipiškių rajono dalis, iš šiaurės ribojama Daugėliško, iš rytų – Saracėnų, iš pietų – Krokuvos, iš vakarų – Kintų gatvėmis. Užima 8 ha plotą. Saugoma valstybės kaip urbanistinė, architektūrinė ir etnokultūrinė vertybė, Kultūros vertybių registro kodas .

## Istorija
1875 m. sudarytas Vilniaus miesto perspektyvinis planas, kuriame buvo numatyta Vilniaus miesto plėtra šiaurės kryptimi. Vadovaujantis šiuo planu buvo nutiesta Giedraičių gatvė. Šioje teritorijoje nuo 1890 m. iki XX a. pr. vyko intensyvios gyvenamųjų medinių namų statybos. Pavadinimas kilo nuo etnografinio muziejaus po atviru dangumi Stokholme. Būdinga priemiesčio plano struktūra: stačiakampis pagrindinių gatvių tinklas su skersinėmis gatvelėmis, įvažiavimais į sklypus. Išlikusios S. Fino, Šilutės, Krokuvos gatvių akmenų grindinio dalys.

## Šaltiniai
Amžinosios taikos sutartis (1449)

**Amžinosios taikos sutartis** () − LDK ir Maskvos Didžiosios Kunigaikštystės sutartis, pasirašyta 1449 m. rugpjūčio 31 d. tarp Vasilijaus II Tamsiojo ir Kazimiero Jogailaičio.

## Priešistorė
Po 1406-1408 m. karo santykiai tarp kunigaikštysčių buvo taikūs. Tačiau 1447 m. Vasilijus II išvijo iš Maskvos savo priešininką Dmitrijų Šemiaką. Tuo pat metu Kazimieras Jogailaitis iš Smolensko išvijo Jurijų Lugvenovičių.

## Pasekmės
Sutartis aptarė visų tarpinių tarp Vilniaus ir Maskvos žemių priklausomybę. Taika tęsėsi pakankamai ilgai – iki pat Pasienio karo pradžios 1487 m.
Vakarų frontas (Pirmasis pasaulinis karas)

**Vakarų frontas** – vienas Pirmojo pasaulinio karo kovos frontų, buvo pradėtas 1914 m. rugpjūčio 3 d. Jis apėmė Belgijos, Liuksemburgo, šiaurės rytines Prancūzijos bei Elzaso-Lotaringijos teritorijas. Ši kovos linija tiesėsi nuo Šiaurės jūros iki pat Šveicarijos. Ji liko nepakitusi iki pat karo pabaigos.

Nuo 1915 iki 1917 m. šiame fronte buvo mestos įvairaus masto pajėgos, tačiau nei vienai pusei nepavyko įgauti didesnio pranašumo ar pergalės. Vienos didžiausių kovų Vakarų fronte pagal žūčių skaičių buvo Verdeno mūšis (700 000 žūčių), Somos mūšis (daugiau nei vienas milijonas žūčių) ir Pašendeilo mūšis (487 000 žūčių).

Siekiant pasiekti pergalę bet kokiais būdais, Vakarų fronte buvo panaudotos naujosios karo technologijos – cheminis ginklas, tankai ir lėktuvai.

Brest-Litovsko taikos sutartimi 1918 m. buvo pasiekta taika Rytų fronte. Taikos Vakarų fronto pusėje teko laukti dar metus – 1919 m. birželio 28 d. Versalyje buvo pasirašyta Versalio sutartis. Ja oficialiai baigtos kovo ne tik Vakarų fronte, tačiau ir baigėsi I pasaulinis karas. Pergalę šventė Sąjungininkų pusė. Tuo tarpu Vokietijos imperija iširo – Prancūzija gavo Elzasą ir Lotaringiją 1870 metų sienose, Belgija – Malmedi, Morene ir Eupenio apskritis, Lenkija – Poznanės provinciją, beveik visą Vakarų Prūsiją, Pomeranijos dalį su išėjimu į Baltijos jūrą. Dancigas paskelbtas nepriklausomu „laisvu miestu“, saugomu Tautų Sąjungos.

## Šaltiniai

## Literatūra
* 
*
Rytis Juknevičius

**Rytis Juknevičius** (g. 1993 m. gruodžio 15 d. Kaune) – Lietuvos krepšininkas.

2015 m. gruodžio pradžioje persikėlė į Prancūzijos trečią lygą, Bordo „JSA“ komandą, su kuria pasirašė sutartį iki sezono pabaigos. 2016 m. lapkričio pradžioje pasirašė sutartį iki sezono pabaigos su Marijampolės „Sūduvos“ klubu.

## Pasiekimai

* 2017 m. NKL čempionas.

## Šaltiniai
ECHO (Europos Komisija)

**Europos Komisijos humanitarinės pagalbos ir civilinės saugos departamentas** (**ECHO**; anksčiau vadintas *Europos bendrijos Humanitarinės pagalbos biuru*) – 1992 m. įkurtas Europos Komisijos departamentas, skirtas užjūrio humanitarinei pagalbai ir civilinei saugai. 2012 m. gavo Nobelio taikos premiją.

2020 m. Europos Sąjunga humanitarinei pagalbai per ECHO skyrė 80 mlrd. JAV dolerių. Pastaraisiais metais parama išaugo dėl COVID-19 pandemijos. Drauge su valstybėmis narėmis, ji yra didžiausia humanitarinės pagalbos teikėja pasaulyje, 2020 m. suteikusi ~50 % visos humanitarinės pagalbos. Daugelis šalių narių į paramos biudžetą įtraukia ir lėšas skirtas pabėgeliams išlaikyti.

Vykdydamas humanitarines intervencijas, ECHO pagalbos programas įgyvendina ne pats – jis finansuoja veiksmus, atliekamus per tinklą, vienijantį daugiau kaip 200 partnerių (NVO, JT agentūrų ir tarptautinių organizacijų, tokių kaip Raudonasis Kryžius).

ECHO ne tik teikia finansavimą humanitarinei pagalbai, bet ir yra atsakingas už ES civilinės saugos mechanizmą. 2001 m. įkurtas  mechanizmas skatina bendradarbiavimą tarp nacionalinių civilinės saugos institucijų visoje Europoje. Šiuo metu mechanizmą sudaro 33 šalis: visos 27 valstybės narės bei Islandija, Juodkalnija, Norvegija, Šiaurės Makedonija, Serbija ir Turkija. Mechanizmas buvo sudarytas siekiant koordinuoti dalyvaujančiųjų valstybių paramą stichinių ir žmogaus sukeltų nelaimių aukoms Europoje ir kitur.

## Išnašos
Justinas Vareikis

**Justinas Vareikis** (1870 m. Saleninkuose, Rusijos imperija – 1956 m. Skaruliuose, Lietuvos TSR) – knygnešys, karininkas.

## Biografija

Gimė 1870 m. Saleninkuose. Vos sulaukęs 18 metų, Skarulių klebono Šlėgerio paragintas padėjo gabenti iš Rytų Prūsijos caro uždraustas lietuviškas knygas. Ūgtelėjęs įsidarbino sielininku ir plukdė medieną Šventąja, Nerimi, Nemunu. Iki Tilžės nusigaudavo sieliais, ten pasiimdavo knygas ir pro Smalininkus, Sudargą pėsčiomis grįždavo atgal. Įkliuvęs už šią veiklą, 3 mėnesius sėdėjo Kauno kalėjime. Spaudos reikalais J. Vareikiui teko lankytis ir pas Martyną Jankų Bitėnuose, keliauti į Rygą ir kitur.

Kai bolševikai artėjo prie Kauno, J. Vareikis nuvažiavo į laikinąją sostinę, gavo ginklų, surinko keliolika vyrų ir juos apginklavęs, ėmė saugoti Jonavą. Dalyvavo žygiuose ties Radviliškiu ir Meškuičiais. 1919 m. spalio 27 d. kartu su mokytojais B. Garmumi ir J. Kartanu įkūrė Jonavoje šaulių būrį, jam vadovavo. Jau kitais metais šaulių būrys tapo gan rimta jėga, čia susibūrė nemažai aplinkinių kaimų žmonių. Lenkai šaulių vadą persekiojo, bandė sugauti. Jis slėpdavosi savo sode iškastoje slėptuvėje. Lenkų puldinėjimams vis kartojantis, J. Vareikis paliko Saleninkus ir persikėlė į Jonavą, kur jau stovėjo lietuvių kariuomenė, saugojusi tiltą. Apsimetęs lenkų partizanu, ėjo per lenkų okupuotus kaimus ir platino lietuviškus atsišaukimus. J. Vareikis su kitais šauliais saugojo Jonavos tiltą, gelbėjo jį nuo susprogdinimo. 1920 m. lapkričio mėn. lenkų kavalerijai prasiveržus į Lietuvos gilumą, J. Vareikis su savo šauliais priešą pasitiko jau ties Truskava. Bendromis jėgomis kavalerijai buvo užkirstas kelias.

Vokiečių ir lenkų buvo du kartus sužeistas, kartą lenkų labai smarkiai sumuštas. Ilgą laiką buvo renkamas Jonavos šaulių būrio vadu, vėliau – garbės pirmininku. Pats būdamas mažai raštingas, norėjo, kad žmonės siektų mokslo, todėl savo lėšomis įsteigė pradžios mokyklą Saleninkuose.

Už neeilinius nuopelnus Tėvynei apdovanotas Didžiojo Lietuvos kunigaikščio Gedimino 4 laipsnio ordinu, Nepriklausomybės medaliu, garbingiausiu Šaulių sąjungos apdovanojimu – Šaulių žvaigžde. Pagerbdami knygnešį ir šaulį, Amerikos lietuviai paskyrė 700 dolerių premiją.

Sovietams okupavus Lietuvą, J. Vareikis atsidūrė sąrašuose tų, kurie turi būti pirmiausia ištremti iš Lietuvos. Kurį laiką slapstėsi. 1941 m. birželio 14 d. buvo užtiktas namuose, tačiau jam ir sūnui pavyko pabėgti, o dukterys - Jadvyga ir Salomėja – suimtos ir ištremtos. Mirė 1956 m. Skaruliuose, kur ir palaidotas. 1997 m. jo vardu pavadinta Jonavos Justino Vareikio progimnazija.

## Literatūra
* Jonavos krašto žmonės. - Jonava : Linotipas, 2000. - P. 185–187.

## Šaltiniai
Edvardas Gružas

**Edvardas Gružas** (1949 m. vasario 8 d. Žeimiuose, Lietuvos TSR – 2004 m. kovo 15 d. Sankt Peterburge, Rusija) – Lietuvos teisininkas.

## Biografija

1967 m. baigė Žeimių pagrindinę mokyklą, 1979 m. – Minsko aukštąją milicijos mokyklą.

Iki 1991 m. dirbo Lietuvos SSR vidaus reikalų ministerijoje. 1992–1993 m. Migracijos departamento direktorius. 1998–1999 m. generalinis policijos komisaras.

2000–2003 m. Vyriausiosios rinkimų komisijos narys. Dirbo generaliniu konsulu Sankt Peterburge, palaidotas Vilniuje.

## Įvertinimas

* 2003 m. Ordino „Už nuopelnus Lietuvai“ Riterio kryžius

## Nuorodos

* LR generaliniai komisarai 

## Šaltiniai
Marijos Kiuri-Sklodovskos universitetas

**Marijos Kiuri-Sklodovskos universitetas** – valstybinė aukštoji mokykla Liubline, Lenkijoje. Lenkijos aukštųjų mokyklų reitinge jis užima 29 vietą, tuo tarpu pasaulio reitinguose – 1208 (pagal pasaulinį *Webometrics Ranking of World Universities* 2013 m. reitingą).

Universitetas su keturiais fakultetais buvo įkurtas 1944 m. spalio 23 d. Pirmieji akademiniai metai buvo iškilmingai inauguruoti 1945 m. sausio 14 d. Tuo metu aukštojoje mokykloje dirbo 42 moksliniai darbuotojai, dalis jų buvo iš Vilniaus Stepono Batoro ir Lvovo Jano Kazimiero uždarytų universitetų.

1991 m. universitetas Garbės daktaro laipsnį suteikė Lietuvos poetui, publicistui, prof. Tomui Venclovai.

## Fakultetai
* Menų fakultetas
* Biologijos ir biotechnologijos fakultetas
* Chemijos fakultetas
* Ekonomikos fakultetas
* Filosofijos ir sociologijos fakultetas
* Humanitarinis fakultetas
* Matematikos, fizikos ir informatikos fakultetas
* Žemės mokslų ir erdvinės ekonomikos fakultetas
* Pedagogikos ir psichologijos fakultetas
* Politologijos fakultetas
* Teisės ir administravimo fakultetas

## Rektoriai


Vaizdas:Lublin UMCS (kładka i rektorat 01).JPG|Universiteto rektoratas, Teisės ir administracijos fakultetas
Vaizdas:Lublin UMCS (wydział humanistyczny i aula).JPG|Humanitarinis fakultetas
Vaizdas:Centrum Językowe UMCS.jpg|Kalbų centras
Vaizdas:Biblioteka Główna UMCS (25 marca 2009).JPG|Universiteto biblioteka
Vaizdas:Miasteczko akademickie UMCS w Lublinie, Akademickie Centrum Kultury (29-03-2009).JPG|Akademinis miestelis


## Šaltiniai
Andrej Urlep

**Andrejus Urlepas** (g. 1957 m. liepos 19 d.) – Slovėnijos krepšinio treneris.

## Biografija
Andrejus Arlepas anksčiau buvo krepšininkas, vėliau tapo treneriu. Didžiąją karjeros dalį treniravo Lenkijos krepšinio klubus, su kuriais penkis kartus tapo Lenkijos čempionu. 1997 metais treneris Europos čempionate vadovavo Slovėnijos, o 2007 metais – Lenkijos rinktinėms.
Avinėlių akmuo

**Avinėlių akmuo** – Kaišiadorių rajono savivaldybės saugomas geologinis gamtos paveldo objektas, esantis Kruonio seniūnijoje, Avinėlių kaime. Paskelbtas saugomu 1992 m.

Žmogaus ūgį siekiantis riedulys stūkso pašlaitėje prie kelio , priešais autobusų stotelę. Vieta neprižiūrėta, išlikęs informacinės lentos metalinis strypas. Apylinkės: dirbami atviri laukai, matyti kelios pavienės sodybos, rytų pusėje – Palimšio miškas.

1936, 1966 m. buvo rašyta apie Avinėlių šiaurinėje dalyje laukuose, prie Delinės pievos, buvusį didelį akmenį su žmogaus pėda. Žmonės pasakoję, kad po juo esą paslėpti turtai.

## Duomenys

* Aukštis – 180 cm
* Ilgis – 280 cm
* Plotis – 250 cm

## Šaltiniai

## Nuorodos

* Saugomų teritorijų valstybės kadastras  
* Apie Avinėlių akmenį Kaišiadorių enciklopedijoje
Kovaičių akmenys

**Kovaičių akmenys** – Kovaičiuose, Kruonio seniūnijoje, Kaišiadorių rajone saugomi gamtinio kraštovaizdžio objektai. Tai valstybinės reikšmės gamtos paveldo objektas, paskelbtas saugomu 1999 m.

Rieduliai – Statusis ir Gulsčiasis – stūkso kaimo kryžkelėje, už 1,7 km į šiaurės rytus nuo Kazokų kelyje . Priešingoje pusėje, Kairiškėse, pastatytas kelio ženklas su nuoroda „4 km“ į Kovaičių akmenis. Vieta pritaikyta lankymui, pažymėta informacine lentele. Šalia yra kelios sodybos, toliau toje pačioje gatvėje – ūkiniai pastatai (gyvulių ferma). Akmenys rasti ir į pakeles atvilkti melioratorių iš kaimo laukų.

## Duomenys

Statusis akmuo yra aukščiausias rajone:
* aukštis – 362 cm
* ilgis – 294 cm
* plotis – 191 cm
Gulsčiasis akmuo yra greta minėto akmens:
* aukštis – 148 cm
* ilgis – 351 cm
* plotis – 225 cm

## Nuorodos

* Saugomų teritorijų valstybės kadastras  
* Apie Kovaičių akmenis Kaišiadorių enciklopedijoje